OzLabs/hebrew-wiki-articles huggingface dataset:
טקס הסיום של אולימפיאדת פריז 2024

טקס הסיום של אולימפיאדת פריז 2024 נערך באצטדיון סטאד דה פראנס ב-11 באוגוסט 2024 החל משעה 22:00 (שעון ישראל).<ref name="ceremonies"></ref> הטקס נקרא "שיאים" (“Records”), והופיעו בו יותר ממאה שחקנים, וביניהם אקרובטים, רקדנים ואמני קרקס.<ref></ref>

בהתאם למסורת האולימפית, הטקס כלל הופעות על התרבות של המדינה המארחת (צרפת) והמדינה המארחת הבאה (ארצות הברית), וכן דברי סיכום של נשיא הוועד האולימפי הבין-לאומי (IOC) תומאס באך ושל נשיא הוועד המארח, טוני אסטנגה. כמו כן, בטקס נערכה המסירה הרשמית של הדגל האולימפי מראש עיריית פריז אן אידלגו לראש עיריית לוס אנג'לס קארן בס, שעירה תארח את אולימפיאדת לוס אנג'לס 2028, וכיבוי הלפיד האולימפי.<ref></ref>

ב-10 באוגוסט 2024 הודיעה יעל ארד, יושבת ראש הוועד האולימפי בישראל שתום ראובני ורומי פריצקי ישאו את דגל המשלחת הישראלית בטקס הסיום.

== מהלך הטקס ==
הטקס נפתח בכיבוי הלהבה האולימפית ולקיחת חלק קטן מהאש מגני טווילרי לאצטדיון סטאד דה פראנס על ידי השחיין האולימפי לאון מרשאן.

בתחילתו של הטקס, באצטדיון, נינגה תזמורת דיוורטימנטו בניצוח זאהיה זיואני את המנון צרפת. לאחר מכן, נכנסו אל האצטדיון נושאי הדגלים של כל משלחות הספורטאים ואחריהם כל הספורטאים שנשארו בפריז. נערך טקס הוקרה לאלפי המתנדבים הצרפתים שסייעו במהלך המשחקים האולימפיים, ונחשפו ארבעה ספורטאים שנבחרו לייצג בוועד האולימפי הבין-לאומי. טקס הענקת המדליות לזוכות מרתון הנשים נערך גם הוא במהלך הטקס, כמקובל.<ref></ref>

תומאס באך, נשיא הוועד האולימפי הבין-לאומי וטוני אסטאנגה, ראש הוועד האולימפי המארח נשאו דברים, הודו לקהל, לספורטאים ולכל אנשי המקצוע והזמינו את הקהל לשוב לצפות במשחקים הפאראלימפיים שיערכו בהמשך החודש.

בחלק האומנותי, הוצגה דמות מוזהבת שירדה מגג האצטדיון וייצגה את תקליט הזהב של וויאג'ר. המופע האקרובטי, שנערך על במת ענק בצורת מפת העולם<ref></ref> הציג עולם אפל בו נאבדו המשחקים האולימפיים, עד שהדמות המוזהבת מוצאת אותם ומשיבה אותם חזרה לעולם. לאחר מכן נערכו הופעות של הזמרים אנג'ל וקווינסקי, הראפר ואנדה, והלהקות אייר ופיניקס.

בהמשך, הועבר הדגל האולימפי מידי אן אידלגו, ראשת עיריית פריז, לידי קארן בס, ראשת עיריית לוס אנג'לס, שלוותה במתעמלת סימון ביילס. הזמרת H.E.R. ביצעה את המנון ארצות הברית, ולאחר מכן החל החלק שהציג את לוס אנג'לס. השחקן טום קרוז קפץ מגג האצטדיון לתוכו, לקח מידי ביילס את הדגל האולימפי, ויצא רכוב על אופנוע מהאצטדיון. קטע מצולם מראש הראה את קרוז נכנס עם האופנוע למטוס, קופץ ממנו עם מצנח ונוחת באזור לוס אנג'לס, שם הדגל הועבר בידי מספר ספורטאים אמריקאים עד שהגיע לאזור החוף. ההופעה חזרה לשידור חי מאזור החוף, ושם הופיעו רד הוט צ'ילי פפרז, בילי אייליש, סנופ דוג, וד"ר דרה.<ref></ref>

בסיום הטקס נכנס לאון מרשאן לאצטדיון עם הלהבה ותומאס באך והספורטאים שהתקבלו לוועד האולימפי הבין-לאומי כיבו אותה. הזמרת הצרפתייה יסולט סיימה בשירת השיר My Way של פרנק סינטרה.

== אורחי כבוד ==
* תומאס באך, נשיא הוועד האולימפי הבין-לאומי
* עמנואל מקרון, נשיא צרפת
** בריז'יט מקרון, הגברת הראשונה של צרפת
** אן אידלגו, ראשת עיריית פריז
** טוני אסטאנגה, ראש הוועד האולימפי המארח
* דאגלס אמהוף, האדון השני של ארצות הברית (מייצג את ג'ו ביידן, נשיא ארצות הברית)<ref></ref>
**לפונזה באטלר, סנאטורית קליפורניה
**דניס קאמבל באוור, שגרירת ארצות הברית לצרפת ומונקו
**רוברט גרסיה, נציג מחוז הקונגרס ה-42 של קליפורניה בבית הנבחרים
**קארן בס, ראשת עיריית לוס אנג'לס

== קישורים חיצוניים ==

== הערות שוליים ==

קטגוריה:אולימפיאדת פריז (2024)
קטגוריה:טקסים
יוקי צ'יבה

יוקי צ'יבה (ביפנית: 千葉雄喜; נולד ב-22 באפריל 1990) הידוע בשם הבמה שלו KOHH, הוא ראפר יפני.<ref></ref>

== ביוגרפיה ==
צ'יבה נולד באוג'י, קיטה, טוקיו, יפן. אמו הייתה חד-הורית ולו אח צעיר.<ref></ref> אביו הוא קוריאני, ששם משפחתו הקוריאני (고/Koh) הפך לשם הבמה של צ'יבה; אמו נאבקה בהתמכרות למתאמפטמין ואביו התאבד כאשר קפץ מבניין בהשפעת סמים. צ'יבה גדל סביב אלימות. הוא רכש לעצמו חברים במצב דומה.<ref></ref>

== קריירה ==
צ'יבה התחיל להפיק ולהקליט מוזיקה בגיל שמונה-עשרה תוך כדי יצירת מיקסטייפים שונים, עד שפגש את המפיק 318 והחל להוציא חומרים בהוצאת חברת התקליטים גאן-סמית' הפקות. הוא זכה להצלחה נאה בסצנה היפנית התת-עירונית כשהפיק את השיר "Young Forever" של Lil KOHH.<ref></ref> הווידאו קליפ הנלווה שלו הפך לוויראלי ביפן.

בשנת 2014, צ'יבה הוציא את אלבום האולפן השני שלו בשם MONOCHROME. האלבום זכה להצלחה רבה בקרב סצנת המוזיקה האורבנית והרצועה "I don't mind if I'm poor" זכתה להצלחה גם כן. בהמשך הקריירה המוזיקלית שלו, הוציא מספר אלבומים נוספים והשתתף בשיר "Mamushi" של הראפרית האמריקאית מייגן די סטליון בשנת 2024, כחלק מאלבום האולפן השלישי שלה, Megan.<ref></ref> השיר הפך ויראלי ברשתות החברתיות והיה לראשון של צ'יבה שהצליח להיכנס למצעד הבילבורד הוט 100.<ref></ref><ref></ref>

== דיסקוגרפיה ==
=== אלבומי אולפן ===
* 2014: Monochrome
* 2015: 梔子 (Gardenia)
* 2016: Dirt II
* 2019: Untitled
* 2020: Worst
* 2022: The Lost Tapes
* 2024: 

== קישורים חיצוניים ==

== הערות שוליים ==

קטגוריה:זמרים יפנים
קטגוריה:מלחינים יפנים
קטגוריה:ראפרים
קטגוריה:מוזיקאים יפנים
קטגוריה:יפנים שנולדו ב-1990
רובוג'וק (סדרת אנימציה)

רובוג'וק (באנגלית: RoboRoach) היא סדרת טלוויזיה מונפשת קנדית ששודרה ברשת "" בקנדה, בארצות הברית וברשת "Fox Kids" ברחבי העולם. בישראל, הסדרה שודרה בערוץ "Fox Kids" בדיבוב המקורי באנגלית עם תרגום לעברית. שיר הפתיחה של הסדרה מבוצע על ידי הזמר . עלילת הסדרה עוקבת אחר ג'וק (תיקן) בשם רובן ואחיו, רג'ינלד (או רג' בקיצור). כמתואר בפתיח שמגולל את סיפור הרקע, השניים שוהים במעבדה בזמן חיפוש מזון ורובן נלכד על ידי מדענים ועובר ניסויים על ידם. רג' מציל את רובן והשניים מסתתרים בתוך שקע חשמלי. בעקבות מכת חשמל, גופו של רובן משתנה למעין סייבורג בשם "רובוג'וק". לאחר שקיבל את כוחותיו, רובן נשבע להשתמש בהם לטובת הכלל ולא לשימוש אישי, מה שמכעיס את רג'.

== דמויות ==
=== ראשיות ===
* רובן "רוב" ג'וק (מדובב על ידי ): אחיו הצעיר של רג' שהפך לגיבור על לאחר שנלכד על ידי מדענים שעשו עליו ניסויים, לאחר מכן בעקבות מכת חשמל, רובן זכה לכוחות על ואימץ את הכינוי "רובוג'וק". כוחותיו של רובן כוללים שינוי צורה ומאז אותו היום, רובן מתפקד כגיבור העל של העיר "וקסברג". רובן תמיד חושב על אחרים לפני שהוא חושב על עצמו ומסרב לקבל מתנות עבור הסיוע לתושבי העיר. בעקבות זאת, רובן ורג' חיים בעוני. רובן מתואר כטיפוס ילדותי ונאיבי שמאמין כמעט לכל דבר שמספרים לו.
* רג'ינלד "רג'" ג'וק (מדובב על ידי ): אחיו הגדול של רובן שמנסה להתעשר בכל דרך, אך תמיד נכשל. רג' הוא שאפתן שאכפת לו רק מעצמו ומנסה להשתמש בכוחותיו של אחיו במטרה להרוויח כסף. למרות זאת, רובן דוחה את המתנות והכסף מתושבי העיר כי לפי מילותיו "מעשה טוב הוא פרס בפני עצמו", מה שמרגיז את רג', שנוהג לקפוץ ברגזנות בכל פעם שזה קורה. למרות אופיו האנוכי, לרג' אכפת מאוד מאחיו והוא לעיתים עומד לצידו כנגד איומים שונים והעלבות. אמרת הכנף שלו היא "למה אני? למה אני?" בטונציה שמשתנה בהתאם לאירועי הפרק.
* ראש העיר מיירוורם: ראש העיר וקסברג שלא אוהבת את רובן ואת רג' ורואה בהם כמטרד. באחת הפעמים אפילו ניסתה להאשים את השניים בפשע שלא ביצעו, תוך תקווה שהם יסולקו מהעיר. כפוליטקאית, מיירוורם היא לא טובה במיוחד, אך בכל זאת נבחרת פעם אחר פעם כראש עיר.
* סקיטר ג'טינגס: כתב החדשות העיקרי בעיר וקסברג המוצג בתשדירי חדשות בטלוויזיה בביתם של רובן ורג'. שמו הוא פרודיה על שמו של הכתב פיטר ג'נינגס.
* מפקד המשטרה: מפקד המשטרה בעיר וקסברג, המוצג כחברו של רובוג'וק. מרבה לצחקק.
* דוק: הרופא של רובן ורג'.
* סטרלינג אוברבאקס: מנכ"ל החברה "אוברבאקס פתרונות דינמיים". הוא ועוזרו, טודי תמיד מנסים להתעשר בכל מחיר. לסטרלינג אחיין בשם סטרלינג ג'וניור, תאום מרושע בשם קרלינג וסבתא רבה בשם סטרלינג אוברבאקס הראשונה.

=== רשעים ===
* מנדיבל לקטר: רוצח מסוכן שחוטף חרקים חפים מפשע ואוכל אותם. דמותו היא פרודיה על דמותו של חניבעל לקטר.
* אלמנה שחורה: אלמנה שחורה שמתחתנת עם חרקים שונים.
* המדביר: יוצא צבא לשעבר בעל מבטא גרמני שעובד כשכיר חרב.
* פ. לי בריין: מדען מטורף שרוצה לכבוש את העולם.
* אוכפת המשמעת / גברת קונדקט: המורה של רג' ורובן בילדותם.

== הפקה ==
הסדרה מבוססת על מדענים יפנים ששתלו מצלמות ומחשבים זעירים על גבי מקקים ושלחו אותם לאזורים מוכי אסון במטרה לאתר ניצולים.<ref></ref><ref></ref>

== קישורים חיצוניים ==

== הערות שוליים ==

קטגוריה:סדרות טלוויזיה לילדים
Why! ...

"" (בעברית: "לָמָה! ...") הוא שיר שהוקלט על ידי הפרויקט המוזיקלי הגרמני אניגמה, מתוך אלבום האולפן השלישי שלו, (1996).<ref name=":2"></ref> את השיר כתב, הלחין, הפיק וביצע המפיק המוזיקלי הגרמני-רומני מיכאל קרצו, שייסד את הפרויקט המוזיקלי.<ref name=":2" />

במהלך העשור השני של המאה ה-21 זכה השיר לעדנה מחודשת כאשר פורסמו עשרות רמיקסים שונים שלו; אחד מהם זכה להצלחה בין-לאומית וצבר למעלה מחמישה-עשר מיליון צפיות בסך הכול ביוטיוב.<ref name=":0"></ref><ref name=":1"></ref><ref></ref> "Beyond the Invisible" קדם לו במלודיה, בעוד "Shadows in Silence" ממשיך אותו.<ref></ref><ref></ref>

== רקע וכתיבה ==
האלבום המשיך את המגמה המוזיקלית הידועה של אניגמה, וכלל צליל יותר מודרני ועתידני – זאת באמצעות שילוב האלמנטים של האלבום הראשון והשני של אניגמה, ו-The Cross of Changes.<ref></ref> מיכאל קרצו, מפיק הפרויקט, טען שמדובר בהכלאה של שני האלבומים הקודמים, כשהראשון הוא האב והשני הוא האם, כפי שמצוין ברצועה באורך תשע-עשרה השניות "Third of Its Kind".<ref></ref> ישנן שתי מהדורות של האלבום; אחת עם גרפיקת נייר סטנדרטית, והשנייה עם גרפיקה שקופה ועמידה יותר.<ref></ref>

בשיר "" מביע קרצו את חרטותיו וצערו. הוא מתחיל בשורות: .<ref name=":2" /> בהמשך לכך, הוא זועק: .<ref name=":2" /> עם זאת, הוא נשאר אופטימי ולוחש בין הבתים: – כלומר, המבצע מחכה לשאול את אותה השאלה שתתן לו שלווה כאשר יקבל עליה תשובה.<ref name=":2" />

פרק זמן לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-12 מיליון השמעות.<ref></ref>

== וידאו קליפ ==
ב-28 באוקטובר 2013, שבע-עשרה שנים מיציאתו המקורית של השיר הוחלט להעלות קליפ לא רשמו שלו לערוץ יוטיוב.<ref name=":3"></ref>

נכון לאוגוסט 2024 עומד מונה הצפיות של הקליפ על למעלה מ-22 מיליון צפיות.<ref name=":3" /> קליפים נוספים שפורסמו צברו עשרות מיליוני צפיות נוספים.<ref></ref><ref name=":0" /><ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|22 בנובמבר 1996
|תקליטור • הורדה דיגיטלית
|וירג'ין
|style="text-align:center;"|<ref name=":2" />
|}

== קישורים חיצוניים ==

== הערות שוליים ==

קטגוריה:שירי 1996
קטגוריה:שירי אניגמה
קטגוריה:שירים באנגלית
קטגוריה:שירים שנכתבו על ידי מיכאל קרצו
קטגוריה:שירים שהופקו על ידי מיכאל קרצו
קטגוריה:שירים על בדידות
קטגוריה:שירים על געגוע
קטגוריה:שירים על כאב לב
קטגוריה:שירי העידן החדש
Boa (שיר)

"Boa" (באנגלית: "חַנָק") הוא שיר של הראפרית האמריקאית מייגן די סטליון, מתוך אלבום האולפן השלישי שלה. הוא יצא לאור באופן עצמאי על ידי הוט גירל פרודקשנס ב-10 במאי 2024, כסינגל השלישי מתוך האלבום Megan.<ref></ref> השיר דוגם חלק מ-"" מאת גוון סטפאני.<ref></ref>

השיר הגיע למקום השלושה-עשר במצעד שירי ה-R&B/היפ-הופ.<ref></ref>

== רקע ==
ב-19 באוקטובר 2023, חברת התקליטים 1501 סרטיפייד אנטרטיינמנט הכריזה כי הגיעו להסדר עם מייגן די סטליון לטובתה, וסיימו מאבק משפטי שארך למעלה משלוש שנים.<ref></ref> לאחר עזיבתה את חברת התקליטים, היא הקימה חברת תקליטים עצמאית בשם הוט גירל הפקות והכריזה על אלבום האולפן השלישי שלה.<ref></ref> די סטליון הוציאה את הסינגל המוביל מתוך האלבום, "Cobra", ב-3 בנובמבר 2023.<ref></ref> ב-22 בינואר 2024, היא הכריזה שהסינגל השני, "Hiss" ייצא לאור ב-26 בינואר ושיתפה את עטיפתו, בה היא מופיעה עם נחש לבן סביב צווארה.<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-38 מיליון השמעות.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי מייגן די סטליון
קטגוריה:שירים באנגלית
קטגוריה:שירים שנכתבו על ידי מייגן די סטליון
קטגוריה:שירים על נחשים
מ.כ. באר יעקב (כדוריד)

מועדון כדוריד באר יעקב, או מ.כ. באר יעקב הוא מועדון כדוריד ישראלי מהעיר באר יעקב, שקבוצת הבוגרים שלו מתמודדת בליגה הלאומית בכדוריד.

==היסטוריה==
קבוצת הבוגרים של המועדון הוקמה על ידי ניצן סגל ב-2023, ונרשמה למחוז דרום בעונת 2023/2024 בליגה הארצית, הליגה השלישית והנמוכה ביותר מבין הליגות בישראל.

כבר בעונתה הראשונה זכתה הקבוצה באליפות מחוז דרום של הליגה הארצית כשסיימה את העונה עם 13 ניצחונות ו-2 הפסדים, ועלתה לליגה הלאומית. במהלך עונה זו נאלצה הקבוצה לנדוד בין מגרשים, ולא שיחקה באולמה הביתי מאחר שבאולם לא ניבנו חדרי הלבשה וחדרי שופטים, כנדרש.

===קבוצה צעירה===
במקביל לקבוצת הבוגרים, הקים המועדון גם קבוצת ילדים בה משחקים ילדים בכיתות ו'-ז'.

==הערות שוליים==

באר יעקב
מריה לאנץ

מריה לאנץ (בגרמנית: Maria Lanc; נולדה בשם מריה ינוויין, בגרמנית: Maria Jenewein ; 1911 &#x2013; 15 בנובמבר 1995)<ref></ref> הייתה פעילה הומניטרית אוסטרית שהצילה יחד עם בעלה יהודים בזמן השואה.

בתקופת מלחמת העולם השנייה היא התגוררה בגמינד שבאוסטריה תחתית עם בעלה ארתור לאנץ, קצין רפואה.

בתחילת קיץ 1944 הגיעו לגמינד 1,700 יהודים הונגרים שהיו מוגנים בממגורת תבואה. ארתור ומריה לאנץ החליטו לעזור לאסירי המחנה בכל האמצעים הזמינים כדי להקל על סבלם. הם אספו בגדים, מזון, תרופות ומצעים לתינוקות.

בשלהי הסתיו של 1944 ניתנה הוראה שבמקרה שהקו החזית יתקרב יש להעביר את היהודים למחנה ריכוז למטרת השמדה. מועד פינוי היהודים נקבע לסוף מרץ. ארתור לאנץ מיהר למחנה והחליט להציל שלוש משפחות יהודיות - משפחת פיש עם שלושה ילדים בני חמש, ארבע ושנה, האחות היוגוסלבית פירוסקה בלאו וגאורג אוהלי, עורך דין משופרון שבהונגריה.

בלילה ברחו שלוש המשפחות הללו דרך דלת אחורית קטנה של ממגורת התבואה. בתחילה הוסתרו ביער, לאחר מכן שוכנו והוסתרו בביתם של ארתור ומריה לאנץ - שהיו מודעים לכך שמעשה כזה נתון לאיום בעונש מוות.

ב-16 בדצמבר 1986 הוענק למריה ולבעלה ארתור אות חסידי אומות העולם על ידי יד ושם בטקס חגיגי בווינה.

== לקריאה נוספת ==

== הערות שוליים ==

קטגוריה:נשים ומלחמת העולם השנייה
קטגוריה:אוסטרים חסידי אומות העולם
קטגוריה:מצילים בשואה: אוסטריה
קטגוריה:אוסטריות חסידות אומות העולם
קטגוריה:אוסטרים שנולדו ב-1911
קטגוריה:אוסטרים שנפטרו ב-1995
Wanna Be

"Wanna Be" (באנגלית: "רוצה להיות") הוא שיר של הראפריות האמריקאיות גלורילה ומייגן די סטליון, שפורסם ב-5 באפריל 2024 מתוך המיקסטייפ המסחרי הראשון של הראשונה, Ehhthang Ehhthang – הוא תיפקד בתור הסינגל השני.<ref></ref> הוא הופק על ידי אייס כריזמה, פיידיי, MKMentality ויו גוטי.<ref name=":0"></ref> השיר מכיל דגימות מתוך "Pretty Boy Swag" מאת סולג'ה בוי ו-"Don't Save Her" מאת פרוג'קט פט.<ref name=":0" /> רמיקס רשמי עם הראפרית האמריקאי קארדי בי פורסם ב-31 במאי 2024.<ref></ref>

השיר הגיע למקום החמישי במצעד שירי ה-R&B/היפ-הופ.<ref></ref>

== רקע ==
מבחינה לירית, גלורילה טוענת את הדומיננטיות והשליטה שלה על גברים ומייגן די סטליון מבקרת חברים מזויפים, עם התייחסות גם לסדרת האנימה Attack on Titan.<ref></ref> שתיהן מתרכזות גם בהתרחקות מגברים רעילים.<ref name=":1"></ref> זאכרי הורוואת' מ-HotNewHipHop הגיב לשיר בחיוב וטען שמדובר בשיר גס וברור.<ref name=":1" />

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-100 מיליון השמעות.<ref></ref>

== מיקומי שיא ==
;גרסה מקורית

;רמיקס

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי מייגן די סטליון
קטגוריה:שירי קארדי בי
קטגוריה:דואטים
קטגוריה:שירים באנגלית
קטגוריה:שירים שנכתבו על ידי מייגן די סטליון
קטגוריה:סינגלים בהוצאת אינטרסקופ רקורדס
ניר דוד (מנכ"ל)

ניר דוד (נולד ב-14 בפברואר 1969) הוא מנהל ישראלי, מנכ"ל בזק ויו"ר בזק-ג'ן בע"מ, מיזם החשמל של בזק, מאז אפריל 2024.

==ביוגרפיה==
דוד נולד בשנת 1969 בחיפה וגדל בקריית מוצקין, שירת כלוחם בחיל הים.

דוד הוא הנדסאי חשמל, בעל תואר ראשון בכלכלה וניהול מהאוניברסיטה הפתוחה ותעודת הוראה בפיזיקה מהמכון הממשלתי להכשרה בטכנולוגיה ובמדע.

===קריירה מקצועית===
בשנת 1993 הצטרף לבזק ככבלר (טכנאי תשתיות). במהלך השנים התקדם במגוון תפקידים<ref></ref> בחברה:

בשנת 2006 מונה למנהל מוקדי השירות בחטיבת לקוחות פרטיים.

2011–2018: כיהן כמנהל אגף קשרי לקוחות, במהלכו ניהל את כלל יחידות השירות של החטיבה העסקית ופעל לשיפור השירות ללקוחות הארגוניים.

2018–2020: מילא את מקומו של מנהל החטיבה העסקית ומנהל אגף אינטגרציה וקשרי לקוחות, ופעל להטמעת שירותים חדשים ולמיזוג יחידות.

ב-2022 מונה לסמנכ"ל החטיבה העסקית, שסיפקה שירותי טכנולוגיה ותקשורת למגוון רחב של עסקים. במסגרת תפקידו, היה אחראי לחתימת עסקת ענק עם משרד הביטחון לחיבור בסיסי צה"ל לתשתית סיבים אופטיים, בהיקף הנאמד בכ-125 מיליון ש"ח.<ref></ref> בתקופתו כסמנכ"ל החטיבה העסקית, ההכנסות של החטיבה זינקו ב-81%, בעיקר בזכות גישה פרו-אקטיבית שהובילה את בזק להיכנס לתחומים חדשים כמו אבטחת מידע ושירותי ענן

ב-10 במרץ 2024 נבחר לתפקיד מנכ"ל קבוצת בזק לאחר פרישתו של רן גוראון, ומינויו נכנס לתוקף באפריל 2024.<ref></ref>

===חיים אישיים===
דוד נשוי לליביה, להם שני ילדים, והם מתגוררים ביקנעם עילית.<ref></ref>

==הערות שוליים==

קטגוריה:בוגרי האוניברסיטה הפתוחה
קטגוריה:מנכ"לי בזק
קטגוריה:דירקטורים ישראלים
קטגוריה:ישראלים שנולדו ב-1969
עונת 2024/2025 בליגת העל בכדורגל נשים

עונת 2024/2025 בליגת העל בכדורגל נשים היא העונה ה-27 של ליגות כדורגל הנשים בישראל תחת אחריות הההתאחדות לכדורגל בישראל.

== טרום עונה ==
הקבוצות שסיימו ראשונות בליגה הלאומית בעונת 2023/2024 והצטרפו לליגת העל לקראת עונה זו היו הפועל תל אביב והפועל באר שבע.

== פורמט ==
הליגה הסדירה תכלול 8 קבוצות שישחקו ביניהן במשך 3 סיבובים בני 7 משחקים כל אחד - 21 מחזורים בסך הכל. לאחר מכן תפוצל הליגה לפלייאוף עליון ופלייאוף תחתון (בכל פלייאוף 4 קבוצות שישחקו ביניהן במשך 2 סיבובים בני 3 משחקים כל אחד) שיכללו תוספת של 6 מחזורים לעונה הסדירה ובסה"כ 27 מחזורים. על ניצחון במשחק מוענקות שלוש נקודות, ונקודה בודדת מוענקת על תיקו.

הקבוצה שתסיים ראשונה בפלייאוף העליון בתום העונה תוכרז כאלופת המדינה בכדורגל נשים. שתי הקבוצות שיסיימו אחרונות בפלייאוף התחתון ירדו לליגה הלאומית.

== קבוצות ==
{| class="wikitable sortable" border="1"
!קבוצה
!ישוב
!מגרש
!הערות
|-
|מ.ס. קריית גת
|קריית גת
|מגרש סינתטי קריית גת
|
|-
|הפועל קטמון ירושלים
|ירושלים
|מגרש סינתטי הר חומה
|
|-
|הפועל עירוני פתח תקווה
|פתח תקווה
|אצטדיון המושבה, פתח תקווה
|
|-
|מכבי כישרונות חדרה
|חדרה
|מתחם אימונים חדש, חדרה
|
|-
|אס"א תל אביב
|תל אביב-יפו
|
|
|-
|מ.כ. רמת השרון
|רמת השרון
|אצטדיון גרונדמן, רמת השרון
|
|-
|הפועל תל אביב
|תל אביב-יפו
|מתחם וולפסון, תל אביב
|
|-
|הפועל באר שבע
|באר שבע
|
|
|}

== מהלך העונה ==

==הערות שוליים==

קטגוריה:עונות בליגה העליונה בכדורגל נשים בישראל
קטגוריה:תחרויות כדורגל ב-2024
קטגוריה:תחרויות כדורגל ב-2025
קטגוריה:2024 בישראל: כדורגל
קטגוריה:2025 בישראל: כדורגל
Not My Fault

"Not My Fault" (באנגלית: "לא אשמתי") הוא שיר של הזמרת האמריקאית רנה ראפ והראפרית האמריקאית מייגן די סטליון מתוך סרט הקומדיה המוזיקלי "ילדות רעות: המחזמר" (2024), שבו מגלמת ראפ את רג'ינה ג'ורג'.<ref name=":0"></ref> הוא נכתב על ידי האמנים והמלחין של הטקסט המקורי של המחזמר בברודוויי, ג'ף ריצ'מונד ונל בנג'מין, לצד ראיין טדר, אלכסנדר 23, בילי וולש וג'ספר האריס.<ref name=":0" /> הוא פורסם ב-15 בדצמבר 2023, כסינגל המוביל מתוך פסקול הסרט, והוא אחד משני השירים שנכתבו במיוחד עבור הסרט, כאשר השירים האחרים הם מהמחזמר הבימתי המקורי. השיר מתנגן במהלך סצנת הקרדיטים, והוא השיר היחיד מהפסקול שאינו משמש כנאמבר מוזיקלי.<ref></ref>

השיר הגיע למקום השני במצעד השירים מתחת להוט 100.<ref></ref>

== רקע ==
"Not My Fault" הוכרז לראשונה ב-10 בדצמבר 2023 על ידי מייגן די סטליון בסרטון נלווה שפורסם דרך חשבון האינסטגרם של רנה ראפ.<ref></ref> ב-13 בדצמבר, ראפ פרסמה לראשונה את עטיפת הסינגל בטוויטר, והגיבה בהמשך לכך: .<ref></ref>

"Not My Fault" מתנגן במהלך כתוביות הסיום של "ילדות רעות: המחזמר" (2024) ועל כך דיברו ב-TheWrap.<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-94 מיליון השמעות.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי מייגן די סטליון
קטגוריה:דואטים
קטגוריה:שירים באנגלית
קטגוריה:שירים שנכתבו על ידי מייגן די סטליון
קטגוריה:שירים שנכתבו על ידי ראיין טדר
קטגוריה:שירים שהופקו על ידי ראיין טדר
קטגוריה:שירי להט"ב
קטגוריה:שירים מסרטי קולנוע
קטגוריה:סינגלים בהוצאת אינטרסקופ רקורדס
אנרגיה מתחדשת בישראל

תחנת הכוח באשלים
אנרגיה מתחדשת בישראל מהווה 12.5% מצריכת האנרגיה בשנת 2023. ישראל שואפת להגיע ל-30% מצריכת האנרגיה שלה מאנרגיות מתחדשות עד שנת 2030. ב-12 במרץ 2024, אנרגיה מתחדשת היוותה יותר ממחצית מייצור האנרגיה בישראל למשך מספר דקות.

== אנרגיה סולארית ==
ישראל היא מדינה שטופת שמש, עם ממוצע של 300 ימי שמש בשנה. בגלל תנאי מזג האוויר בו, מהווה הנגב כמרכז לניסיונות ומחקרים סולאריים העיקרי בישראל. בו נמצא המרכז הלאומי לאנרגיית השמש על שם דוד בן-גוריון, המכונים לחקר המדבר ע"ש יעקב בלאושטיין. זהו גם האזור העיקרי בישראל לייצור אנרגיה סולארית. תחנות הכוח באשלים משלבת תחנת כוח תרמו־סולארית, תחנת כוח פוטו־וולטאית ותחנת כוח בגז. בנגב היה גם אתר הבדיקה לטכנולוגיה סולארית קליפורנית.
טורבינות הרוח בגלבוע

== אנרגיית רוח ==
באזור ההררי בגלבוע ממוקמות טורבינות רוח. החברה הישראלית אנלייט מפעילה את קומפלקס הרוח ג'נסיס: 34 טורבינות של ג'נרל אלקטריק שיכולות לייצר 180 מגה-וואט. ניתן להוסיף 5 טורבינות נוספות ולהעלות את הקיבולת ל-207 מגה-וואט.

אתר נוסף לייצור אנרגיה מטורבינות רוח הוא חוות הרוח עמק הבכא שברמת הגולן הכולל כ-30 טורבינות.

עמק הבכא מספק 109 מגה-וואט והגלבוע מספק 11.9 מגה-וואט.

== ביו-מסה ==
בישראל משתמשים בשני סוגי ביומסה: בעירה ביומסה וביוגז דוגמת תחנת הכוח מישור רותם. וכן מפסולת פריקה ביולוגית.

פסולת המופנית ליצור אנרגיה ואינה מוטמנת באדמה מהווה חלופה לצורך בשימור משאבים פוסיליים, מקטינה איבוד שטחי קרקעות המופנות להטמנה, מונעת זיהומי קרקעות ותורמת להפחתת פליטות CO2 וגזי חממה נוספים, הנפלטים בעת שימוש בתחנות כוח קונבנציונליות.

כאנרגיה מתחדשת, תחת הדירקטיבה האירופית, הוגדרה הפקת אנרגיה מפסולת שהיא פריקה ביולוגית.

== הידרואנרגיה ==
בשל הזמינות המוגבלת של מקורות מים בישראל, ישנו ייצור מצומצם של אנרגיה ממקורות הידראוליים. בסך הכל, מרכזי ההידרואנרגיה בגליל מייצרים 10 מגה-וואט. על אף המגבלות, ישראל מתכננת להגדיל את האנרגיה ממקורות הידרואנרגיה ל-800 מגה-וואט באמצעות מתקן אגירת מים בצפון ישראל. בכוכב הירדן נבנת תחנה שתוכל לייצר 344 מגה-וואט.

== ראו גם ==
* אנרגיה מתחדשת ברשות הפלסטינית

== קישורים חיצוניים ==
* [https://fs.knesset.gov.il/globaldocs/MMM/694b85d6-ab73-ed11-8155-005056aa4246/2_694b85d6-ab73-ed11-8155-005056aa4246_11_20199.pdf אנרגיה מתחדשת בישראל 2023], מרכז המידע והמחקר של הכנסת

== הערות שוליים ==

קטגוריה:אנרגיה מתחדשת
קטגוריה:ישראל: אנרגיה מתחדשת
Cobra (שיר)

"Cobra" (באנגלית: "קוֹבּרָה") הוא שיר של הראפרית האמריקאית מייגן די סטליון, מתוך אלבום האולפן השלישי שלה.<ref name=":0"></ref> הוא יצא לאור באופן עצמאי על ידי הוט גירל פרודקשנס ב-3 בנובמבר 2023, כסינגל המוביל מתוך האלבום Megan.<ref name=":0" /> זהו השיר הראשון שהוציאה די סטליון מאז שעזבה את חברת התקליטים 1501 סרטיפייד.<ref></ref><ref></ref>

השיר הגיע למקום העשירי במצעד שירי ה-R&B/היפ-הופ.<ref></ref>

== רקע ==
ב-19 באוקטובר 2023, חברת התקליטים 1501 סרטיפייד אנטרטיינמנט הכריזה כי הגיעו להסדר עם מייגן די סטליון לטובתה, וסיימו מאבק משפטי שארך למעלה משלוש שנים.<ref></ref> לאחר עזיבתה את חברת התקליטים, היא הקימה חברת תקליטים עצמאית בשם הוט גירל הפקות והכריזה על אלבום האולפן השלישי שלה.<ref></ref> די סטליון הוציאה את הסינגל המוביל מתוך האלבום, "Cobra", ב-3 בנובמבר 2023.<ref></ref> ב-22 בינואר 2024, היא הכריזה שהסינגל השני, "Hiss" ייצא לאור ב-26 בינואר ושיתפה את עטיפתו, בה היא מופיעה עם נחש לבן סביב צווארה.<ref></ref>

בהמשך לכך, הוציאה שני סינגלים נוספים: "Boa" שפורסם במאי 2024 ו-"Mamushi" שפורסם ביולי באותה השנה.<ref></ref><ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-45 מיליון השמעות.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי מייגן די סטליון
קטגוריה:שירים באנגלית
קטגוריה:שירים שנכתבו על ידי מייגן די סטליון
קטגוריה:שירים על נחשים
קטגוריה:שירי ראפ רוק
Anxiety (שיר של מייגן די סטליון)

"Anxiety" (בעברית: "חֲרָדָה") הוא שיר שהוקלט על ידי הראפרית האמריקאית מייגן די סטליון. הוא יצא לאור כרצועה האחת-עשרה מתוך אלבום האולפן השני של די סטליון,
Traumazine (2022), ב-12 באוגוסט 2022.<ref name=":0"></ref> את השיר כתבה די סטליון לצד קווין פרייס והפקה מוזיקלית של גו גריזלי.<ref></ref>

השיר הגיע למקום השנים-עשר במצעד שירי הראפ הדיגיטליים המסחריים.<ref></ref>

== רקע ==
"Anxiety" נכתב לצלילי פסנתר עם תוספת קטע יודל,<ref name=":1"></ref><ref></ref> והתייחסות של מייגן די סטליון למאבקיה בבריאות הנפש<ref></ref><ref name=":2"></ref> (כלומר חרדה ולחץ פוסט טראומטי).<ref></ref> ישנו שיקוף שנועד לאמה המנוחה,<ref name=":2" /><ref></ref> והתייחסות למורשת המוזיקלית והתרבותית של שחקניות וזמרות בין-לאומית כדוגמת מרילין מונרו, בריטני ספירס וגם ויטני יוסטון.<ref name=":1" /><ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-45 מיליון השמעות.<ref name=":0" />

== הופעות חיות ==
ב-16 באוקטובר 2022, מייגן די סטליון ביצעה את השיר ב"סאטרדיי נייט לייב", יחד עם שילוב של "NDA" ו-"Plan B".<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|12 באוגוסט 2022
|הזרמת מוזיקה • הורדה דיגיטלית
|300 • 1051
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:שירי מייגן די סטליון
קטגוריה:שירים באנגלית
קטגוריה:שירים שנכתבו על ידי מייגן די סטליון
קטגוריה:שירים על חרדה
יוסיף סטאריק

יוסיף סטאריק (ברוסית: Иосиф Евсеевич Старик; 13 במרץ 1902, סראטוב - 27 במרץ 1964, לנינגרד) היה כימאי סובייטי ממוצא יהודי. הוא היה מומחה בחקר חומרים רדיואקטיביים.
==קורות חיים==
יוסיף סטאריק נולד בשנת 1902 בסראטוב למשפחת יהודית. אביו היה מהנדס כימיה.

לאחר סיום לימודים בגימנסיה מקומית סטאריק החל לימודי כימיה באוניברסיטת סראטוב, בשנת 1921 עבר לאוניברסיטת קייב והחל משנת 1922 למד אוניברסיטת מוסקבה אותה סיים בשנת 1924.

לאחר סיום הלימודים סטאריק עבר ללנינגרד והתחיל לעבוד במכון לחקר רדיואקטיביות. בשנת 1929 הוא סיים עבודת תואר שלישי בנושא תמיסות רדיואקטיביות. בתחום זה הוא עסק גם בהמשך. בשנת 1937 הוא הועמד בראש מעבדה שחקרה שיטות לקביעת גיל עצמים בשיטות רדיואקטיביות. בשנת 1938 סטאריק סיים עבודת פוסט-דוקטורט.

בשנת 1946 סטאריק מונה לסגן מנהל המכון וכיהן בתפקיד זה עד סוף חייו. באותה שנה הוא התקבל כחבר בהתכתבות לאקדמיה למדעים של ברית המועצות.

כאשר באוניברסיטת סנקט פטרבורג הוקמה קתדרה לרדיו כימיה סטאריק הועמד בראשה וכיהן בדרגת פרופסור.

סטאריק השתתף בפרויקט בניית פצצה גרעינית סובייטית. בתחום זה הוא השתתף בחיפושי מרביצי אורניום ופיתוח טכנולוגיה לקבלת פלוטוניום כחבר צוות של ויטלי חלופין לצד אלכסנדר רטנר. כמו כן הוא פיתח שיטות להערכת רמת רדיואקטיביות של מים בטבע. הוא השתתף בניסויים גרעיניים. על פעילות בתחום זה הוא קיבל פרס ברית המועצות 3 פעמים ועיטור לנין (3 פעמים).

סטאריק נפטר בשנת 1964 ונטמן בעיר בה עבד.

==קישורים חיצוניים==
* [https://elib.biblioatom.ru/text/starik_osnovy-radiohimii_1969/p20/ ביוגרפיה] 
* 

קטגוריה:מדענים יהודים סובייטים
קטגוריה:כימאים יהודים
קטגוריה:בוגרי אוניברסיטת מוסקבה
קטגוריה:מקבלי עיטור לנין
קטגוריה:מקבלי עיטור אות הכבוד
קטגוריה:מקבלי עיטור הדגל האדום של העמל
קטגוריה:יהודים חברי האקדמיה למדעים של ברית המועצות
קטגוריה:ילידי 1902
קטגוריה:סובייטים שנפטרו ב-1964
ואיל מוגרבי

ואיל מוגרבי (בערבית: وائل مغربي; נולד ב-20 באוקטובר 1976) הוא פוליטיקאי דרוזי המכהן כראש המועצה המקומית עין קנייא. מוגרבי הוא ראש מועצת עין קנייא הראשון שנבחר בבחירות דמוקרטיות.

==ביוגרפיה==
נולד למזיאת ורוסילה וגדל בעין קנייא. השלישי מבין שישה אחים. למד בבית הספר היסודי עין קניא וחטיבה עליונה במסעדה.

לאחר התיכון למד חינוך גופני בבית הספר למאמנים מכון וינגייט. בשנים 1998–2001 שימש כמורה לחינוך גופני בבית ספר תל חי בקריית שמונה.

בשנת 2001 יצא ללמוד רפואה באוניברסיטת דמשק אך עזב לאחר שנה ולא השלים את התואר.

בשנים 2003–2007 שימש מורה לחינוך גופני בבית הספר אביטל מרום גולן.

בשנים 2006–2013 עבד כמאמן ספורט במרכז קנדה.

בשנים 2007–2018 שימש כמחנך ומורה לחינוך גופני בבית ספר טכנולוגי עתיד מסעדה.

ב-2018 נערכו לראשונה בחירות לרשות המקומית בכפר. מוגרבי התמודד על ראשות המועצה בתחילה מול 5 מועמדים. אך 9 ימים לפני הבחירות הכריזו ראשי הדרוזים על חרם על מי שיצביע בבחירות ו-3 מועמדים ורשימות פרשו מהמירוץ. רוב תושבי הכפר החרימו את הבחירות. וסך הכל הצביעו למועצה 21 קולות בלבד מתוך 1,618 בעלי זכות בחירה (1.3%), 20 מתוך הקולות (95.24%) ניתנו למוגרבי, שהיה לראש המועצה הנבחר הראשון בעין קנייא, וקול אחד (4.76%) ניתן לסמירה רדא עמראן. שני המתמודדים לראשות שנותרו היו גם היחידים שהתמודדו על מקום במועצה, כשרשימת "סאוא" של מוגרבי קיבלה 15 קולות מול קול אחד לרשימת "שוויון ושינוי" שלא עברה את אחוז החסימה וכל 5 המנדטים הוענקו לרשימתו, כשבפועל נותר ברשימה רק מוגרבי והוא נבחר כחבר מועצה יחיד.

בבחירות ב-2024 התמודד מול סמיר דעבוס ונבחר לכהונה נוספת בראשות המועצה עם 84.9% מהקולות. לעומת 15.1 לדעבוס. סיעתו "סאוא" זכתה בשישה מושבים מתוך שבעה למליאת המועצה.

מוגרבי בעל תואר שני במדע המדינה שלטון מקומי ומשרדי ממשלה מאוניברסיטת בר-אילן, ודוקטורנט בתחום הספורט והתיירות מאוניברסיטת סופיה בבולגריה. ספורטאי בתחום אומניות הלחימה קראטה שוטוקן וקרב מגע בעל חגורה שחורה (דאן 8) השתתף בתחרויות בארץ ובעולם.

מוגרבי נשוי לשדא אחות בקופת חולים מאוחדת ואב לשניים. מתגורר בעין קנייא.

==קישורים חיצוניים==
* 
* [http://einknia.com/?p=1668 ואיל מוגרבי], באתר מועצה מקומית עין קנייא

==הערות שוליים==

קטגוריה:פוליטיקאים דרוזים ישראלים
קטגוריה:ראשי מועצות מקומיות בישראל
קטגוריה:מאמני ספורט ישראלים
קטגוריה:ספורטאים ישראלים
קטגוריה:בוגרי אוניברסיטת בר-אילן
קטגוריה:רמת הגולן: אישים
קטגוריה:ישראלים שנולדו ב-1976
מועצת הג'יהאד

מועצת הג'יהאד (בערבית: مجلس الجهاد) היא המפקדה העליונה של ארגון הטרור חזבאללה. על המועצה, היושבת ברובע הדאחייה בביירות, בירת לבנון, מפקח מזכ"ל הארגון. מאז 1992 חסן נסראללה הוא מזכ"ל הארגון, ובשנת 1995 הורה נסראללה על הקמתה של המועצה. המועצה כוללת את ההנהגה המדינית-הצבאית הבכירה ביותר של הארגון, היא אחראית על הפעילות הצבאית של הארגון ומקבילה למוצב הפיקוד העליון בצה"ל. זהות חבריה, ברמת העיקרון, עלומה.

שותף בכיר לדיוני המועצה הוא מפקד כוח קודס של משמרות המהפכה האסלאמית, האחראי על הקשרים של איראן עם חזבאללה ועל השקעה בהתעצמות הארגון ועל העברת מודיעין, מימון ואמל"ח לידיו. במהלך מלחמת לבנון השנייה, מפקד כוח קודס גנרל קאסם סולימאני היה שותף לדיוני המועצה ולניהול המלחמה נגד ישראל מהדאחייה<ref></ref>. עקב המשקל הרב של הזרוע הצבאית בארגון, יש למועצת הג'יהאד גם השפעה רבה על התנהלות חזבאללה בנדבכים אזרחיים ופרלמנטריים למיניהם. תחת מזכ"ל חזבאללה מנוהלת מועצת השורא, שלה זרועות אזרחיות וצבאיות, בהן מועצת הג'יהאד. בפועל, כל הזרועות של מועצת השורא כפופות למרות ולהחלטות מועצת הג'יהאד. מכאן שמועצת הג'יהאד מהווה את מרכז העצבים ואת אבי העורקים במבנה הארגוני של חזבאללה. עד חיסולו בשנת 2008, עימאד מורנייה היה איש המפתח במועצה.

מועצת הג'יהאד מפקדת על כל המערכים הצבאיים של חזבאללה ישירות, והם מחולקים לארבעה סוגי יחידות: יחידות מרחביות, שאחראיות על גזרות ברחבי לבנון ומקבילות לדיוויזיות בהרכב הסד"כ שלהן; יחידות זרועיות, שכוללות את המערך הרקטי והמערך האווירי של הארגון - שמפעיל את ארסנל הכטב"מים; יחידות מטה כגון יחידת הסייבר או יחידת הכספים האחראית על המימון של הארגון; ויחידות מודיעין, הכוללות את יחידת מודיעין החוץ 910, בפיקוד טלאל חָמִיָה. תחת מועצת הג'יהאד פועלות גם יחידות נוספות במערך הצבאי שאינן עונות לקטגוריות הרשומות לעיל, בהן יחידת העילית כוח רדואן ויחידת תיק הגולן שאמונה על הפעילות המכוונת נגד ישראל מחבל הבשן בדרום סוריה.

לפי מאמר של מרכז עלמא מנובמבר 2023, על מועצת הג'יהאד מפקחים נסראללה ומפקד כוח קודס גנרל אסמאעיל קאאני, ובין חבריה נמנים אברהים עקיל – מי שייתכן שהוא מפקד הזרוע הצבאית של חזבאללה בפועל, היועץ הצבאי של נסראללה פואד שוכר, מפקד יחידה 910 טלאל חמיה, מפקד כוח האבטחה ח'ודר יוסף נאדר, מפקד מרחב דרום לבנון עלי קראקי, מפקד המועצה המבצעת האשם ספי א-דין (שדיווחים שונים סימנו אותו כיורש המיועד של נסראללה) ומוחמד חיידר, המשמש יועץ למועצה<ref></ref>.

בעקבות מתקפת הפתע של חמאס על ישראל הורתה מועצת הג'יהאד ב-8 באוקטובר 2023 על פתיחתו של עימות מוגבל נגד ישראל ובכך פתחה את החזית הצפונית במלחמת חרבות ברזל. ב-27 ביולי 2024 פגיעת הרקטה במג'דל שמס רצחה 12 ילדים, וסימנה את הקו האדום מבחינת ישראל. ב-30 ביולי חיל האוויר הישראלי תקף את מושב מועצת הג'יהאד ברובע הדאחייה וחיסל את מנהיג הזרוע הצבאית וראש המערך האסטרטגי של הארגון, פואד שוכר, שכונה "רמטכ"ל חזבאללה"<ref></ref>.

== הערות שוליים ==

קטגוריה:חזבאללה
קטגוריה:מלחמת חרבות ברזל
קטגוריה:מלחמת לבנון השנייה
קטגוריה:ג'יהאד
קטגוריה:טרור אסלאמי
קטגוריה:ציר ההתנגדות
קטגוריה:משמרות המהפכה האסלאמית
קטגוריה:מלחמת האזרחים בסוריה
קטגוריה:מלחמת האזרחים בסוריה: ארגונים
קטגוריה:המערכה ברצועת הביטחון
קטגוריה:החזית הצפונית במלחמת חרבות ברזל
Otaku Hot Girl

"Otaku Hot Girl" הוא שיר שהוקלט על ידי הראפרית האמריקאית מייגן די סטליון. הוא יצא לאור כרצועה השביעית מתוך אלבום האולפן השלישי של די סטליון,
Megan (2024), ב-28 ביוני 2024.<ref name=":0"></ref> את השיר כתבה די סטליון לצד ג'ואל וטיילור בנקס והפקה מוזיקלית של בנקרול גוט איט.<ref name=":0" />

השיר הגיע למקום התשעה-עשר במצעד הסינגלים של ניו זילנד.<ref></ref>

== רקע ==
מייגן די סטליון חשפה במהלך לייב ששודר באינסטגרם ב-26 ביוני 2024 שהיא הקליטה את השיר לפני שקיבלה אישורים על זכויות יוצרים. בליל 25 ביוני 2024, היא קיבלה דואר אלקטרוני מחברת ההפקה שדרשה ממנה להסיר את השימוש שלה בשמות הדמויות של התוכנית במילים או את כל הדגימה, ולהגביל אותה מלהשתמש בדמויות כלשהן בקליפ. בשל סיבוכים אלה, מייגן הקליטה מחדש את השיר מבלי להשתמש בשמות הדמויות באולפן מאולתר, שעות לפני הופעה בדאלאס כחלק מסיבוב ההופעות "Hot Girl Summer Tour".<ref></ref> "Otaku Hot Girl" כולל הפקת טראפ לצד דגימה מתוך מוזיקת הנושא של Jujutsu Kaisen.<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-20 מיליון השמעות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|28 ביוני 2024
|הזרמת מוזיקה • הורדה דיגיטלית
|הוט גירל • האחים וורנר
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:שירי מייגן די סטליון
קטגוריה:שירים באנגלית
קטגוריה:שירים שנכתבו על ידי מייגן די סטליון
Bongos

"Bongos" (בעברית: "בונגוס") הוא סינגל שהוקלט על ידי הראפרית האמריקאית קארדי בי, בהשתתפות הראפרית האמריקאית מייגן די סטליון.<ref name=":1"></ref> הוא יצא לאור ב-8 בספטמבר 2023, בהוצאת חברת התקליטים אטלנטיק רקורדס, כסינגל שלא מתוך אלבום.<ref></ref><ref></ref> את השיר כתבו השתיים יחדיו.<ref name=":1" />

השיר הגיע למקום הרביעי במצעד שירי ה-R&B/היפ-הופ.<ref></ref>

== רקע וכתיבה ==
קארדי בי ומייגן די סטליון הכריזו על "Bongos" ב-4 בספטמבר, ושיתפו את עטיפתו כמו גם תאריך יציאתו ברשתות החברתיות.<ref name=":2"></ref> קארדי בי הודיעה ל-Vogue México y Latinoamérica באוגוסט 2023 שהיא לא מתכוונת להוציא שיתופי פעולה נוספים לפני סינגל הסולו הבא שלה.<ref name=":2" /> לא נמסר ש-"Bongos" ייכלל באלבום האולפן השני שלה.<ref></ref> מאוחר יותר, הסבירה קארדי בי שהשיר היה "מעכשיו לעכשיו" וכינתה אותו "סתם אחד מהשירים שבהם אתה צריך מישהו שישיר איתך".<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-12 מיליון השמעות.<ref name=":0"></ref>

== וידאו קליפ ==
הווידאו קליפ של השיר פורסם לצד השיר ב-8 בספטמבר 2023.<ref></ref> טאנו מוינו ביימה אותו והוא צולם בבוורלי הילס ובמאליבו, קליפורניה עם תקציב של 2 מיליון דולרים.<ref></ref> בריאיון ל-iHeartRadio, קארדי בי הסבירה שכוונתה הראשונה הייתה לצלם את הקליפ מחוץ לארצות הברית, אך עונת ההוריקנים האטלנטית אילצה את הפרויקט להישאר בכותלי מאליבו.<ref></ref><ref></ref>

נכון לאוגוסט 2024 עומד מונה הצפיות של הקליפ על למעלה מ-60 מיליון צפיות.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! קנדה (Music Canada)<ref></ref>
| זהב
| 40,000<small></small>
|-
| colspan="3" |<small>* נתוני מכירות המבוססים על הסמכה בלבד.</small><small>^ נתוני משלוחים המבוססים על הסמכה בלבד.</small><small> נתוני מכירות + סטרימינג המבוססים על הסמכה בלבד.</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|8 בספטמבר 2023
|הזרמת מוזיקה • הורדה דיגיטלית
|אטלנטיק
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי קארדי בי
קטגוריה:שירי מייגן די סטליון
קטגוריה:דואטים
קטגוריה:שירים באנגלית
קטגוריה:שירים שנכתבו על ידי מייגן די סטליון
קטגוריה:שירים שנכתבו על ידי קארדי בי
קטגוריה:וידאו קליפים שבוימו על ידי טאנו מוינו
קטגוריה:סינגלים בהוצאת אטלנטיק רקורדס
הקטפאנות של איטליה

הקטפאנות של איטליה (ביוונית: κατεπανίκιον Ἰταλίας) הייתה תימה של האימפריה הביזנטית משנת 965 עד 1071. בהיקף הגדול ביותר, היא כללה את איטליה היבשתית מדרום לקו הנמשך ממונטה גרגאנו למפרץ סלרנו. מצפון לקו זה, אמאלפי ונאפולי שמרו גם הן על אמונים לקונסטנטינופול באמצעות הקטפאן. מחוז קפיטנטה האיטלקי נגזר מ-katepanikion.

== היסטוריה ==
לאחר נפילת האקסרכיה של רוונה בשנת 751, ביזנטיון נעדרה מענייני דרום איטליה במשך כמעט מאה שנה, אך עלייתו של בסיליוס הראשון (שלט 867–886) לכס קונסטנטינופול שינתה זאת: מ-868 ואילך, הצי הקיסרי ודיפלומטים ביזנטיים הועסקו במאמץ לאבטח את הים האדריאטי מפני פשיטות סרצניות, לבסס מחדש את השליטה הביזנטית על דלמטיה ולהרחיב את השליטה הביזנטית פעם נוספת על חלקים מאיטליה. כתוצאה מהמאמצים הללו, אוטרנטו נכבשה מהסרצנים ב-873, ובארי, שנלכדה מידי הערבים על ידי הקיסר לואי השני ב-871, עברה לשליטה ביזנטית ב-876. מסעותיו של הגנרל המוכשר ניקפורוס פוקס האב באמצע שנות ה-80 של המאה ה-9 הרחיבו עוד יותר את השליטה הביזנטית על רוב אפוליה וקלבריה. ממשיכי דרכו המשיכו בעקבות הניצחונות הללו והניחו את היסוד להתעוררות מחודשת של הכוח הביזנטי בדרום איטליה, ששיאו בכינון התימה של לונגוברדיה בערך ב-892. אזורי אפוליה, קלבריה ובזיליקטה יישארו בשליטה ביזנטית עד המאה ה-11. בערך בשנת 965, הוקמה תימה חדשה של לוקניה, והסטרטגוס (המושל הצבאי) של בארי הועלה לתואר katepanō של איטליה, בדרך כלל בדרגת patrikios. התואר של katepanō פירושו "העליון ביותר" ביוונית. העלאה זו נחשבה הכרחית מבחינה צבאית לאחר האובדן הסופי של סיציליה הסמוכה, נחלה ביזנטית בעבר, לערבים.

כמה הרפתקנים נורמנים, שעלו לרגל למונטה סנטאנג'לו סול גרגנו, השכירו את שירותיהם כשכירי חרב בשנת 1017 לערים הלומברדיות של אפוליה נגד הביזנטים. משנת 1016 עד 1030 היו הנורמנים שכירי חרב טהורים, ששירתו או את הביזנטים או את הלומברדים, ולאחר מכן את סרגיוס הרביעי, דוכס נאפולי, על ידי הצבת מנהיגם רנולף דרנגוט במבצר אוורסה ב-1030. זה העניק לנורמנים דריסת רגל ראשונה בדרום איטליה שממנה החלו בכיבוש מאורגן של הארץ. בשנת 1030, גיום ודרוגו, שני בניו הבכורים של טנקרד מאוטוויל, אציל מקוטנס בנורמנדי הגיעו לדרום איטליה. השניים הצטרפו לניסיון המאורגן לחלץ את אפוליה מהביזנטים, שאיבדו את רוב המחוז הזה עד 1040. בארי נכבשה על ידי הנורמנים באפריל 1071, והסמכות הביזנטית הופסקה לבסוף באיטליה, חמש מאות שנה לאחר כיבושיו של יוסטיניאנוס הראשון. בשנים 1154–1156, באמצעות תוכנית שרקם הקיסר מנואל הראשון קומננוס, הביזנטים חזרו לזמן קצר למצור על בארי והצליחו במידה בינונית בהסתה של מרד המוני שכמעט ביטל את השליטה הנורמנית (נוצרה הזדמנות להעביר חלק גדול מהקטפאנות לשעבר בחזרה לאימפריה הביזנטית), אבל ההישגים "התהפכו על ידי חוסר מזל".

התואר Catapan of Apulia and Campania הוקם מחדש לזמן קצר בשנת 1166 עבור גילברט, רוזן גרווינה, בן דודה של המלכה העוצרת מרגרט מנווארה. בשנת 1167, עם סמכותו כקטפאן, אילץ גילברט חיילים גרמנים לצאת מקמפניה ואילץ את פרידריך ברברוסה להסיר את המצור על אנקונה.

== קישורים חיצוניים ==

== הערות שוליים ==

קטגוריה:מדינות לשעבר בתחומי איטליה
סמל צ'כוסלובקיה

סמל צ'כוסלובקיה שונה פעמים רבות במהלך ההיסטוריה של צ'כוסלובקיה, חלק מהגרסאות לפעמים הופיעו זו לצד זו בתור סמל המדינה. עובדה זאת משקפת את ההיסטוריה הסוערת של המדינה ואת הרצון להשתמש בסמלים טריטוריאליים מתאימים.

== גלריות ==
=== בהקמת צ'כוסלובקיה ===
<gallery>
קובץ:Coat of Arms of the Czechoslovak National Council.jpg|סמל המועצה הלאומית של צ'כוסלובקיה בפריז לפני הקמת צ'כוסלובקיה. (1916–1918).
קובץ:Coat of arms of the Czechoslovak Legion.svg|סמל הלגיונות הצ'כוסלובקיים שימש כסמל לא רשמי של צ'כוסלובקיה בשנים 1918–1920.
קובץ:Lesser arms of Bohemia and Moravia (1939-1945).svg|סמל צ'כוסלובקיה (1919–1920).
</gallery>

=== הראשונה (1918–1938), השנייה (1938–1939) והרפובליקה הצ'כוסלובקית שלאחר המלחמה (1945–1960) ===
<gallery>
קובץ:Lesser coat of arms of Czechoslovakia.svg|סמל משני של צ'כוסלובקיה (1920–1939, 1945–1960)
קובץ:Middle coat of arms of Czechoslovakia.svg|סמל אמצעי של צ'כוסלובקיה (1920–1939, 1945–1960).
קובץ:Greater coat of arms of Czechoslovakia (1918-1938 and 1945-1961).svg|סמל גדול יותר של צ'כוסלובקיה (1920–1939, 1945–1960).
</gallery>

== היסטוריה ==
שלוש גרסאות של סמל צ'כוסלובקיה אומצו ב-1920 יחד עם החוקה הצ'כוסלובקית של 1920. לאחר הקמת הרפובליקה הצ'כוסלובקית השנייה ב-1938, כל הגרסאות נותרו רשמיות מבחינה חוקית, אף על פי שכוח המדינה והממשלה השתמשו בעיקר בגרסה האמצעית, באשר להדגיש את המשטר הפדרלי האוטונומי החדש ואת נטישת המושג של צ'כוסלובקיזם. הנשק האמצעי הוצא משימוש למעשה כאשר גרמניה כבשה את בוהמיה ומוראביה והוקמה סלובקיה העצמאית. כשצ'כוסלובקיה הוקמה מחדש ב-1945 בתום מלחמת העולם השנייה, כל שלוש הגרסאות הוקמו מחדש, אך הסמל הפחות הפך לגרסה העיקרית בשימוש. הגרסה האמצעית לא הייתה בשימוש לאחר מכן.

== קישורים חיצוניים ==

==ביאורים==

קטגוריה:סמלי מדינות לשעבר
קטגוריה:צ'כוסלובקיה
קטגוריה:ממשלת צ'כוסלובקיה
קטגוריה:צ'כיה: סמלים לאומיים
קטגוריה:סלובקיה: סמלים לאומיים
צ'יקיטה

Chiquita Brands International היא יצרנית ומפיצה רב לאומית של בננות ותוצרת אחרת. החברה פועלת תחת שמות מותגי בת, כולל מותג הדגל צ'יקיטה. החברה היא כיום המפיצה הגדולה ביותר של בננות בארצות הברית.

החוות של החברה ממוקמות בעיקר באזור אמריקה הלטינית, ובעיקר במדינות הונדורס, גואטמלה וקוסטה ריקה - אזור בעל אקלים טרופי ואדמה פורייה אשר אידיאליים לגידולי בננות.

החברה מוכרת ברחבי העולם במיוחד בזכות הלוגו האייקוני של החברה עליו מצויר הקמע של החברה, הדמות מיס צ'יקיטה אשר חובשת כובע פירות.

לחברה שני בנייני מטה - האחד ממוקם בפורט לודרדייל אשר בפלורידה שבארצות הברית, ומשמש כמרכז פעילות החברה באמריקה הצפונית, והשני באטוי שבשווייץ, ומשמש כמרכז פעילות החברה באירופה ובשווקים בינלאומיים נוספים.

== מחלוקות ==
=== תשלום לארגוני טרור קולומביאנים ===
בשנות ה-90 ותחילת שנות ה-2000 צ'יקיטה וחברות בינלאומיות אחרות נאלצו להתמודד עם אי היציבות הפוליטית בקולומביה. באותה התקופה היה נפוץ שכוחות צבאיים למחצה תקפו עסקים שונים שפעלו במדינה במטרה לסחוט מהם כסף, ובנוסף הטילו אימה על העם הקולומביאני באמצעות חטיפות ורציחות. ככל שהמצב הביטחוני המשיך להידרדר לאורך שנות ה-90 ואל תוך שנות ה-2000 נעשה קשה יותר להגן על עובדי צ'יקיטה ובעקבות כך החליטה החברה לשלם פרוטקשן לכוחות הצבאיים למחצה הקולומביאניים, ובעיקר לארגון "כוחות ההגנה העצמית המאוחדים של קולומביה", על מנת להבטיח את הבטיחות של העובדים ולאפשר את המשך פעילות החברה במדינה.

בשנת 2001 משרד המשפטים האמריקני חוקק חוק חדש שאסר על חברות אמריקאיות לשלם לארגונים זרים המוגדרים לפי משרד החוץ האמריקני ארגוני טרור. בעקבות כך צ'יקיטה בחרה לשתף פעולה עם משרד המשפטים האמריקני וסיימה מרצונה את פעילות החברה בקולומביה.

בשנת 2007 משרד המשפטים האמריקני קנס את צ'יקיטה ב-25 מיליון דולרים על כך שהתאגיד שילם בין השנים 1997 ל-2004 1.7 מיליון דולרים למיליציה הקולומביאנית לארגון "כוחות ההגנה העצמית המאוחדים של קולומביה".<ref name="latimes.com">|</ref> בעקבות כך נקנס החברה ב-25 מיליון דולרים על הפרת חוקי הטרור של ארצות הברית. על פי התביעה שהוגשה במרץ 2008 צ'יקיטה שילמה פרוטקשן וסיפקה אף נשק גם לארגון הטרור המרקסיסטי "צבא השחרור הקולומביאני" וארגון הטרור המרקסיסטי "הכוחות המזוינים המהפכניים של קולומביה – צבא העם". ביוני 2007 קרובי משפחה של 173 קולומביאנים שנרצחו על ידי אותם הארגונים תבעו על כך את צ'יקיטה.

ביוני 2024 חבר מושבעים פדרלי מצא כי צ'יקיטה נושאת באחריות למותם של שמונה קולומביאנים על ידי ארגון "כוחות ההגנה העצמית המאוחדים של קולומביה",<ref name="kill"></ref> והורה לחברה לשלם 38.3 מיליון דולרים למשפחות של הקורבנות.

מטע הבננות של צ'יקיטה בקוסטה ריקה. ברקע ניתן להבחין בהר הגעש טורריאלבה.

== ראו גם ==
* חברת הפירות המאוחדת

== קישורים חיצוניים ==

* 

==הערות שוליים==

קטגוריה:חברות שנסחרו בבורסה לניירות ערך בניו יורק
קטגוריה:חברות מזון
אפולו גרנפורטה

אפולו גרנפורטה (באיטלקית Apollo Granforte; 20 ביולי 1886 – 11 ביוני 1975) היה זמר בריטון איטלקי. נחשב לאחד הבריטונים הבולטים של שנות ה-20 וה-30 של המאה ה-20.

== ביוגרפיה ==
גרנפורטה היגר לארגנטינה ב-1905, שם למד שירה בבואנוס איירס אצל גווידו קאפוצ'י וניקולה גררה. הוא ערך את הופעת הבכורה שלו ברוסאריו ב-1913, בתור גרמונט בלה טרוויאטה.

לאחר שחזר לאיטליה, הוא שר באופרה של רומא, לפני שקיים את הופעת הבכורה שלו בלה סקאלה בתור אמפורטס בפארסיפל, ב-1921. בשנת 1924 הוא נסע לאוסטרליה לסיבוב הופעות עם נלי מלבה. במהלך סיבוב הופעות באוסטרליה בשנת 1932, בעונת האופרה הגדולה של ג'יי סי וויליאמסון, קבוצת Eftee Productions שבסיסה במלבורן של פרנק תרינג צילמה כמה מההופעות באופרה של גרנפורטה, כולל סצנות מהספר מסביליה של רוסיני. הסרט הקצר יחסית הזה שוחרר ב-VHS על ידי ארכיון הסרטים והסאונד הלאומי של אוסטרליה ב-1989.

לגרפורטה היה קול בעל נפח גדול וטווח ניכר, והפרשנות שלו לתפקידים באופרות של ורדי ומלחיני הוריזמו זכו להערכה רבה. הוא שר גם תפקידים ואגנריים והשתתף בהקרנת הבכורה של "נירון" של מסקאני ב-1935. הוא נחשב לאחד מגדולי זמרי הבריטון של שנות ה-20 וה-30.

לאחר פרישתו מהבמה, לימד בקונסרבטוריון למוזיקה באנקרה, ולאחר מכן בפראג ובמילאנו, שם בין תלמידיו היההבס רפאל אריה.

ניתן למצוא הקלטות שלו של האופרות הליצנים, אותלו, הטרובדור וטוסקה. הוא הקליט, בשנות ה-20 וה-30, תקליטים של 78 סל"ד עם אריות ודואטים, שמבחר מהם הוצא מחדש בתקליטור על ידי פריזר.

== תפקידים ==
* Svarga ב"בת המלך" מאת אדריאנו לואלדי, תיאטרו רג'יו, טורינו, 18 במרץ 1922.
* ג'וזפה בתעלומות העליזות של נינו קאטוצו, תיאטרו לה פניצ'ה, ונציה, 6 ביוני 1923.
* דון ליבוריו ב-El matrero מאת פליפה בורו, תיאטרו קולון, בואנוס איירס, 12 ביולי 1929.
* Menecrate in Nero מאת מסקאני Teatro alla Scala, מילאנו, 16 בינואר 1935.
* ברוטוס ביוליוס קיסר מאת ג'אן פרנצ'סקו מליפיירו, תיאטרו קרלו פליצ'ה, גנואה, 8 בפברואר 1936.
* אל בקראצ'יולו מאת פרנקו ויטדיני, תיאטרו דל'אופרה, רומא, 8 בפברואר 1938.
* יוסוף בג'מנטו מאת אלנה ברברה ג'ורנה, תיאטרו דוניצטי, ברגמו, 10 בספטמבר 1941.
* קריאון באנטיגונה מאת לינו ליביאבלה, תיאטרו רג'יו, פארמה, 29 בדצמבר 1942.

== לקריאה נוספת ==
* J.B. Steane, Granforte, Apollo, ב-New Grove Dictionary of Music and Musicians, 2001
* 

== קישורים חיצוניים ==

* 

קטגוריה:זמרי בריטון
קטגוריה:זמרי אופרה איטלקים
קטגוריה:זמרי אופרה
קטגוריה:איטלקים שנולדו ב-1886
קטגוריה:איטלקים שנפטרו ב-1975
Alibi (שיר)

"Alibi" (בעברית: "אַלִיבִּי") הוא שיר מאת המוזיקאית האיראנית-הולנדית סוודליזה, הזמרת הפורטוגזית פבלו ויטאר והזמרת-יוצרת הצרפתייה איזה.<ref name=":0"></ref> הוא פורסם ב-28 ביוני 2024 בהוצאת חברת התקליטים טוויסטד אלגנס. הוא דוגם את השיר "Rosa" של הזמרת הקולומביאנית טוטו לה מומפוסינה.<ref name=":1"></ref>

מבחינה מסחרית, "Alibi" הגיע בשיאו למקום השישה-עשר בבילבורד גלובל 200. מעבר לכך, זכה להצלחה בין-לאומית ודורג בעשיריות הפותחות במצעדים במדינות כדוגמת: ברזיל, יוון, הונגריה, לטביה, ליטא, לוקסמבורג, פולין, רומניה ושווייץ. בארצות הברית, השיר הופיע לראשונה במקום ה-95 במצעד הבילבורד הוט 100.<ref></ref>

ויטאר הפכה לדראג קווין השנייה בהיסטוריית מצעד הבילבורד הוט 100 ששירה דורג בו – הראשונה לכך הייתה רופול.<ref></ref>

== רקע וכתיבה ==
השיר נכתב על ידי סוודה עלי-זאדה, פבלו ויטאר, איזה אונגנה, איילר מירזזאדה, מתיאס ג'נמאט, נילוסי ניסנקה, ג'אובן לוקאס דה סילבה אראנה, מוקי, רודריגו גורקי, סאמר דיסבריי וגם ויל נוקס והופק על ידי סוודליזה, מתיאס ג'נמאט ומוקי.<ref name=":1" /> לפני יציאתו, השיר הפך לוויראלי ברחבי העולם באמצעות הטיקטוק. יותר ממיליון סרטונים באפליקציה פורסמו לפני 28 ביוני. ג'וש שארפ מ-BroadwayWorld ראה בו של האומנות של סוודליזה בתוך , שהוגבר על ידי .<ref></ref> ב-Charts in France נכתב שמדובר ברצועה .<ref></ref> בתוך פחות משלושה שבועות, השיר צבר 35 מיליון השמעות בספוטיפיי.<ref></ref>

== וידאו קליפ ==
הווידאו קליפ הרשמי של השיר פורסם ב-28 ביוני 2024 בשידור חי.<ref name=":0" />

נכון לאוגוסט 2024 עומד מונה הצפיות של הקליפ על למעלה מ-51 מיליון צפיות.<ref name=":0" />

== מיקומי שיא ==

== היסטוריית יציאות לאור ==
{| class="wikitable sortable"
|+ תאריכי יציאות לאור ופורמטים עבור "Alibi"
!אזור
!תאריך יציאה
!פורמט (ים)
!חברת תקליטים
!<abbr>מקור</abbr>
|-
!כלל העולם
|28 ביוני 2024
|סטרימינג • הורדה דיגיטלית
|טוויסטד אלגנס
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי פבלו ויטאר
קטגוריה:שירים באנגלית
קטגוריה:שירים בפורטוגזית
קטגוריה:שירים בצרפתית
קטגוריה:שירים מרובי שפות
RS-26 רובז'

RS-26 רובז (ברוסית: РС-26 Рубеж, "גבול", ידוע גם בתוכנית המו"פ שלו כ Авангард) SS-X-31 או SS-X-29B (גרסה אחרת של SS-27), <ref></ref> הוא טיל בליסטי בין יבשתי בעל דלק מוצק המיוצר ברוסיה, המצויד במטען MIRV או MaRV תרמו-גרעיני. הטיל נועד גם להיות מסוגל לשאת את הנשק ההיפרסוני אוונגרד. ה-RS-26 מבוסס על RS-24 יארס, ומהווה גרסה קצרה יותר של ה-RS-24 עם שלב אחד פחות.<ref></ref><ref></ref> תהליך הפיתוח של ה-RS-26 היה דומה במידה רבה לזה של ה-RSD-10 Pioneer, נגזרת מקוצרת של ה־RT-21 Temp 2S . לפי ההערכות, לפריסה של ה-RS-26 יש השפעה אסטרטגית דומה לזו של ה-RSD-10.<ref name="auto"></ref>

לאחר כישלון ראשוני ב-2011, הוא הושק בהצלחה מהקוסמודרום פלסצק ב-26 במאי 2012,<ref></ref><ref></ref> פגע במטרה שלו בקורה במרחק 5,800 ק"מ משם מספר דקות לאחר מכן. בדיקות מוצלחות נוספות בוצעו מקפוסטין יאר ועד שרי שגן ב-2012<ref></ref><ref></ref> ו-2013.<ref></ref> עם זאת, בשנת 2018 דווח כי הפיתוח של ה-RS-26 הוקפא עד 2027 לפחות, כאשר המימון הופנה להמשך פיתוח של רכב הגלישה ההיפרסוני של אוונגרד.<ref></ref>

== ראו גם ==
* טיל בליסטי בין-יבשתי
* טיל מרובה ראשי נפץ
* טיל בליסטי

== הערות שוליים ==

קטגוריה:טילים בליסטיים רוסיים
קטגוריה:טילים בעלי יכולת MIRV